Tiener vas vir bende-skietvoorvalArgieffoto (StevePB, Pixabay) Konst. Noloyiso Rwexana, woordvoerder van die polisie, het gesê die seun (17) is glo ŉ lid van die Junky Funky-bende. Hy is in hegtenis geneem nadat ŉ lid (42) van die Americans-bende Donderdagaand buite ŉ winkel in Blackbirdlaan geskiet is. “Volgens inligting was die slagoffer saam met ŉ vriend by die winkel, toe ŉ man op hulle afgestap en hom geskiet het. Hy het skietwonde aan sy been opgedoen en is na die hospitaal geneem vir behandeling,” het Rwexana gesê. Die tiener sal binnekort in die hof verskyn op aanklag van poging tot moord.